Talio (mitologio)

Talio (, vorto kiu striktesence signifas «flori», sed kiun oni kutime uzis por priskribi la lukson kaj grandiozon de bankedoj kaj festoj), estas la nomo de diversaj rolulinoj de la helena mitologio:

 Talio, la muzo 
Talio estis muzo pri komedio kaj bukolika-paŝtista poezio. Ŝi estis filino de Zeŭso kaj Mnemozino, diino pri memoroHeziodo. Teogonio, 75.. Kun Apolono, ŝi iĝis patrino de la koribantojApolodoro. Mitologia biblioteko, 1.3.4., kvankam laŭ alternativa versio la gepatroj de tiuj soldatoj estis aliajKomentoj de Sir James Frazer pri la Mitologia biblioteko de Apolodoro ..

Komence, ŝi estis kamparana diinoAristofano. Birdoj, 737., eble protektantino de floroj. Sed tial kial komedio origine estis ligita al kamparo kaj ŝi estis tre gaja diino, ŝi fariĝis muzo pri tiu verk-stilo. Ankaŭ ŝia nomo rilatas al tio, pro tio ke oni diris ke homoj kies prodaĵojn oni laŭdadas per poemoj floras dum longa tempoApolodoro. Mitologia biblioteko, 1.3.1..

Oni kutime prezentis Talion kiel ridema junulino, kun sprita vizaĝo kaj petolema rigardo. Ŝi ofte portas en siaj manoj kiel atributon komikan maskon kaj paŝtistan bastonon, surportas duonbotojn aŭ sandalojn kaj aperas kronita per heder-folioj, simbolante nemortemecon. Alude al ŝia fako, Talio ankaŭ aperas kun speciala klariono aŭ trumpeto, uzata de la tiamaj aktoroj por laŭtigi iliajn voĉojn.

La asteroido Talio, malkovrita en 1852, ricevis sian nomon honore al ĉi tiu muzo.

 Talio en nuntempa kulturo 
eta|200ra|La tri Gracioj (Talio, Aglajo kaj Eŭfrozino), laŭ Hans Baldung, 1540-43.
 La aktorino Penelope Lagos ludis la rolon de Talio en 2008, por la televid-felietono Muse, de Rudy Cecera.
 Ŝi ankaŭ estis la ĉefa rolulino de la felietono Goddesses, de Clea Hantman.
 Talio aperis, kiel mallerta muzo, en la filmo de Walt Disney Hercules (1997).
 Sur Talio, filino de Zeŭso, baziĝas unu el la ĉefaj rolulinoj, same nomita, de la televidaĵo Percy Jackson and the Olympians.

 Talio, la kariso 
Talio estis ankaŭ la plej aĝa el la Karisoj. Ŝi kaj siaj fratinoj Aglajo kaj Eŭfrozino prezidis bankedojn kaj aliajn festajn ceremoniojn, kaj disdonadis abundon kaj fekundecon. Pro ŝia nomo, uzata por laŭdi bankedojn, Talio ekvivalentas al Pandajsio, alia kariso kiu ofte akompanis Afroditon, laŭ vazaj pentraĵoj. Ŝi estis filino de Zeŭso kaj EŭrinomoPaŭzanio. Priskribo de Grekio, 9.35.1. aŭ la horo Eŭnomio, laŭ la orfea tradicioOrfea Himno 60..

Heziodo atentigas pri ŝiaj belegaj okulojHeziodo. Teogonio, 907., kaj en artaj figuraĵoj oni kutime distingas ŝin el ŝiaj fratinoj pro tio, ke nur Talio portis florojn sur sia kapo, aŭ heredfoliojn sur siaj vestaĵojn. Alifoje ŝi estas la nura kariso vestita, kompare kun la duonnuda Eŭfrozino aŭ la tute nuda Aglajo.

 Talio, la nereidino 
Talio nomiĝis unu el la kvindek nereidinoj, maraj filinoj de Nereo kaj DorisoVergilio. Eneado, 826.. Homero inkludis ŝin inter la tridek du nereidinoj kiuj venis al la troja marbordo por ploradi, kune kun Tetiso, la morton de AĥiloHomero. Iliado, 18.39..

 Talio, la nimfo 
La lasta Talio estis filino de Hefesto kaj la montara nimfo Etno, en Sicilio. Oni ankaŭ kultadis ŝin kiel hom-forma diaĵo rilata al la vivo de la plantoj kaj ĝiaj burĝonoj. Verŝajne oni atribuis al ŝi la instruon pri uzado de vulkanaj cindroj kiel fekundigilo, tre ofta en kultivado de vitoj sur vulkanaj insuloj kiel Tero (nuntempa Santorino). Oni kutime konfuzis ŝin kun la samnoma muzo kaj kun la nereidino aŭ kariso.

La dia reĝo Zeŭso atentis pri ŝi kaj agis same kiel kun Egino, Leto aŭ Ganimedo: li aliformiĝis en aglo kaj forkaptis Talion. Hontige, aŭ timante la venĝon de la edzino de la dio, la nimfo kaŝiĝis subteren, kie ŝi poste naskis du ĝemelojn: la PalikojServio. Pri la Eneado, 9.584.. Pro tio oni diras ke ili spruĉis el la teroMakrobio. Saturnaj, 5.. Kromaj versioj rakontas ke ŝi estis nevolonte subterigita de Zeŭso, kiu volis kaŝi la amaferon, aŭ ke la Palikoj vere estis filoj de Hefesto.

 Vidu ankaŭ 
 Muzoj
 Karisoj
 Nereidinoj

 Eksteraj ligiloj 

  La muzo Talio ĉe Theoi.com
  La kariso Talio ĉe Theoi.com
  La nimfo Talio ĉe Theoi.com

 Notoj kaj referencoj 

Kategorio:Gracioj
Kategorio:Muzoj
Kategorio:Nereidoj
Kategorio:Nimfoj